NOTAT FRA MEDLEMSMØTE MED TEMA: ETTERUTDANNING OG REGODKJENNING:

DATO/ STED: 06.mars 2024 – Scandic, Stavanger - Forus 

TILSTEDE: 40 medlemmer fra 20 ulike trafikkskoler 
 
 Medlemmene som var til stede på møte, ønsker at dette referatet sendes administrasjonen og fylkeskoordinator-gruppen.  Fylkeskoordinatoren i fylke fikk i oppgave å være referent, og skal også sende inn svarene – på vegne av gruppen.  

Referent: Kenneth Laugaland




Medlemmene var enstemmige i at en ønsker å anbefale forbundet å ikke gi noen høringssvar til Statens vegvesen før man får mer informasjon om bl.a. innholdet i etterutdanningen, samt utredninger på hva dette kommer til og koste.  Medlemmene opplever at det nå er alt for stor usikkerhet til helt avgjørende faktorer – som f. eks krav til innhold i etterutdanningen og økonomi.  Man har et ønske om å kunne å gi gode og reflekterte høringssvar. Dette utgjør en ekstremt stor endring i vår arbeidshverdag, og det vil påvirke hele feltet vårt – fra arbeidsgivere, den enkelte trafikklærer og ikke minst til kundegruppen vår. Det er derfor viktig for oss å ha et godt grunnlag for å kunne mene noe om forslaget som det foreligger i dag! Dette grunnlaget opplever man ikke at man har pr nå, og vi finner det derfor vanskelig å skal kunne mene noe om forslaget. Samtidig ønsker vi å dele noen refleksjoner vi har gjort i gruppearbeid.


· Vi mener at vi som sitter på fagkompetansen får vite alt for lite om innholdet, til å kunne ta stilling til de ulike punkta i høringsforslaget. Det er for mange spørsmål, som vi enda ikke vet noe om, som vil påvirke hvilke tilbakemeldinger en ønsker å gi på høringsforslaget. Hvorfor skal vi som fagfolk, med en godkjent utdannelse godta dette? 

· Hvorfor skal faglig leder på et fem dagers kurs, når primæroppgaven er å sikre at trafikklærere får faglig utvikling, når nå hver enkelt trafikklærer skal på obligatoriske kurs, Hva blir da faglig leders oppgave?

· Det er uklart/uforståelig at det skal være to dager, på alle ekstra klasser, selv om enkelte klasser er mer omfattende enn andre klasser. Er man tungbil-lærer – hvorfor skal man da ta eget kurs for BE i tillegg? 

· Likt på MC – Har du etterutdanning på A1 bør det gjelde alle MC klassene.

· Kostnadsbildet er selvsagt viktig for hver enkelt skole og lærer. - I høringsforslaget er kostnad ikke omtalt i det hele tatt.

· Kan man stryke i grunnutdannelsen? Hva da på tilleggsklassene? 

· Det står lite om hvem som «kan» holde kursene.

· Hva skjer om frekvens på kurs blir for lavt – Hvis en er syk den dagen kurset blir avholdt, når er da neste mulighet?

· På hvilket grunnlag velges hvilke kurs man må ta – Alle trenger vell ikke det samme? 

· Hvorfor starte med alle klasser samtidig? – Hvorfor ikke få alle gjennom grunnutdannelsen i første omgang.

· FORSLAG: Grunnutdannelse: tre dager a syv timer – 

· faglig leder to dager a syv timer, 

· tilleggsklasser; slå sammen: to-hjulte klasser

·  Tungbil + BE + T = syv  timer 

· Lærere på klasse T har allerede vært på obligatorisk etterutdanning – Skal disse gjennom dette igjen?  (derfor bør klasse T slås sammen med andre klasser)


· Unngå å måtte reise/overnatte i forbindelse med kursing.

· Tid: to dager på grunnutdanning + en dag pr tilleggsklasse i henhold til allerede foreslåtte sammenslåinger av klasser. 

· Legger § 19 opp til at SVV kan endre opplegg og kanskje kreve bestått/ikke bestått. 

· Lignende klasser slås sammen, f. eks C1 er nok for BE og CE – Den tyngste klassen gjelder. 

· Grunnutdanning forslag på tre dager + to dager digitalt eller eventuelt at disse kursene kan avholdes på egen skole. (At en skole kan leie inn kursholder) 

· Det stilles krav fra medlemmene at etterutdanningen kan tas lokalt i fylket! (med tanke på bærekraft og økonomi )

· Pris for gebyr for regodkjenning er ALT for dyrt! – Forslag: Gratis, eller likt som YSK = 90 kroner. 

· 

· Hva med de allerede eksisterende fagmiljøene i de enkelte trafikkskolene?
 Vi frykter at disse kan bli dårligere / ødelagt- fordi vi ikke har økonomi nok til å prioritere «egne kurs» som passer i den faglige utviklingen vi trenger. 

· Hva skjer med tilsynet? Kursarrangør og kurstilbyder – samt innhold må godkjennes, Kvalitetssikringen av trafikklæreren skjer jo nå i etterutdanningen – Faglig leder skal oppdateres etter forslaget hvert 5. år – er det da behov for et tilsyn i tillegg, i så fall i hvilket omfang? 





